b'\n_START_ARTICLE_\nHenri Giffard\n_START_PARAGRAPH_\nSi Baptiste Henri Jacques Giffard o Henri Jules Giffard (8 Pebrero 1825\xc2\xa0\xe2\x80\x93 14 Abril 1882) ay isang inhinyerong Pranses. Noong 1852, naimbento niya ang panturok ng singaw (steam injector o "inhektor ng singaw") at ang may lakas na barkong may hangin (airship) o barkong panghimpapawid (barkong may hangin sa loob) na pinapaandar ng makinang pinasisingawan na may timbang na mahigit sa 180\xc2\xa0kg (400\xc2\xa0lb); ito ang unang airship, na nakikilala noon bilang isang "dirihible" (literal na "maaaring pamahalaan", tinatawag na Giffard dirigible) na nakapaglululan ng mga pasahero. Ang dirihible ni Giffard ay kapwa praktikal at namamaneobra, puno ng hidroheno, at mayroong isang makinang pinasisingawan (steam engine) na 3\xc2\xa0hp na nagpapagana sa isang tagabunsod (elisi). Ang singaw na ibinubuga palabas (exhaust steam) ay hinahaluan ng mga gas na pangkombustiyon (pangsunog) at inasahan na sa ganitong paraan ay mapahinto ang pagkisap na umaakyat pataas sa bag ng gas; nagluklok din siya ng isang patindig na timon (ugit).  _NEWLINE_Noong 24 Setyembre 1852, ginawa ni Giffard ang unang may makina at kontroladong paglipad na naglakbay nang 27\xc2\xa0km  mula sa Paris hanggang sa Trappes. Napakalakas ng hangin upang mapahintulutan siya na makapagbigay ng daan laban dito, kung kaya\'t hindi niya nagawang makabalik sa pinagsimulan. Subalit, nagawa niyang makagawa ng mga pagliko at ng mga pag-ikot, na nagpapatunay na ang may makinang barkong panghimpapawid (may hangin sa loob) ay maaaring imaneho at kontrolin._NEWLINE_Nabigyan si Giffard ng isang patente para sa inhektor noong 8 Mayo 1858. Sa hindi pangkaraniwan, masinop niyang napag-alaman ang teoriya ng imbensiyong ito bago gumawa ng anumang instrumentong pang-eksperimento, na naipaliwanag ang ideya noong 1850. Ang ibang mga tao ay nag-ukol ng pansin sa paggamit ng mga jet o mga pampasirit, partikular na si Eugene Bourdon na nagpatente ng isang napaka kahalintulad na aparato noong 1857._NEWLINE_Noong 1863, itinalaga siya bilang Chevalier o Kabalyero ng L\xc3\xa9gion d\'honneur (Lehiyon ng Karangalan).\n_START_SECTION_\nKamatayan at pag-alala\n_START_PARAGRAPH_\nBilang pagtugon sa kaniyang lumalabo nang paningin, nagpakamatay si Giffard noong 1882, na iniiwan ang kaniyang mga ari-arian at lupain para sa bansa para sa mga layuning makatao at pang-agham. Ang pangalan niya ay isa sa 72 mga pangalan na nasa ibabaw ng Toreng Eiffel.'